Cov Lus Nug thiab Cov Lus Teb:

Kev Soj Ntsuam SARS-CoV-2 nyob 

rau hauv Cov Mos Lwj Tso Tshav 

Puam thiab Lwm Cov Mos Lwj

Kev Xaus Lus

Nyob Rau Lub Kaum Ib Hlis Ntuj 2021, Tebchaws Meskas Lub 

Tuam Tsev Hauj Lwm ntsig txog Kev Ua Liaj Teb (U.S. Department 

of Agriculture, USDA) Qhov Kev Pab Cuam Kev Ntsuam Xyuas Kev 

Noj Qab Haus Huv Ntawm Tsiaj Txhu thiab Nroj Tsuag (Animal 

and Plant Health Inspection Service, APHIS) tau pib sau tus qauv 

ntawm tus mos lwj qus dawb tw, (Odocoileus virginianus) rau kev 

kis vais las SARS-CoV-2 (SCV-2) thiab kev muaj roj ntshav tiv thaiv 

kab mob uas tau qhia pom tias muaj kab mob ua ntej lawm. Nyob 

rau Lub Caij Ntooj Zeeg 2022, APHIS tau maj mam nthuav dav kev 

soj ntsuam kab mob txhawm rau tshawb xyuas qhov muaj SCV-2 

nyob rau hauv lwm cov mos lwj ntawm pab mos lwj (cov mos lwj). 

Txoj hauv kev no yog los ntsuam xyuas thiab soj ntsuam cov mos 

lwj coob nyob thoob plaws Tebchaws Meskas raws li APHIS Ncua 

Sij Hawm Ua Hauj Lwm Txog Laj Txheej Kev Tawm Phiaj Xwm 

Cawm Neeg Meskas. 

APHIS Tau Kawm Tshawb Fawb Txog Dab Tsi?

Tsoom fwv teb chaws thiab cov kws tshawb fawb kev kawm tau 

sau tseg tias cov mos lwj thiab cov tsiaj qus WTD tuaj yeem kis 

tau kab mob SCV-2 thiab kis tus vais lav mus rau lwm cov tsiaj 

WTD tau thiab. Txhawm kom nkag siab zoo zog txog qhov mob 

ntawm tus tsiaj qus WTD rau SCV-2, APHIS Lub Khoos Kas Muab 

Kev Pab Cuam Tsiaj Qus (Wildlife Services, WS) tau ua qhov kev 

kawm tshawb fawb txog kev tshawb fawb ntawm tus kws tsav dav 

hlau nyob rau hauv plaub lub xeev. WS tau sau cov qauv ntshav 

los ntawm tag nrho ntawm 385 cov tsiaj WTD ncua thaum lub Ib 

Hlis Ntuj thiab Lub Peb Hlis Ntuj 2021. Thaj tsam li 40 feem pua 

ntawm cov qauv no tau muaj cov roj ntshav tiv thaiv kab mob 

SCV-2 uas qhia tias tus vais lav tab tom sib kis rau cov tsiaj qus 

WTD coob nyob rau hauv plaub lub xeev uas tau soj ntsuam. 

Nyob Rau Lub Peb Hlis Ntuj 2022, APHIS Cov Kev Pab Cuam Kho 

Tsiaj Lub Chaw Ntsuam Xyuas Muab Kev Pab Cuam Kho Tsiaj Hauv 

Teb Chaws (National Veterinary Services Laboratory, NVSL) tau 

lees paub thawj qhov kev kuaj pom tus kab mob SCV-2 hauv cov 

mos lwj qus (Odocoileus hemionus) los ntawm Utah. Kev tshawb 

fawb ntxiv qhia tias ntau cov mos lwj ntawm pab mos lwj ntxim li 

kis tau kab mob SCV-2 lawm. 

Puas yog tseem kawm tshawb fawb tsis tu ncua li? 

Yog. Tau muab qib tseem ceeb ntawm roj ntshav tiv thaiv kab 

mob SCV-2 uas tau kuaj pom muaj nyob rau hauv cov kev kawm 

tshawb fawb yav dhau los thiab nthuav dav mus rau cov mos lwj 

coob nyob thoob teb chaws, APHIS tseem yuav ua kev soj ntsuam 

yam tsis tu ncua txhawm kom nkag siab zoo zog txog ncua thiab 

cheeb tsam ntawm kev phav raug tus vais las los ntawm cov mos 

lwj. Nyob rau Lub Kaum Ib Hlis Ntuj 2021, APHIS thiab nws cov 

khub tau pib maj mam ntsuam xyuas thiab soj ntsuam WTD ntau 

xyoo uas tau txais peev nyiaj pab los ntawm Tsab Cai Hais Txog 

Lub Phiaj Xwm Kev Cawm Neeg Meskas txhawm kom nkag siab 

txog thaj tsam kev kis mob SCV-2 rau hauv cov tsiaj WTD thiab 

ntsuam xyuas cov kev pheej hmoo kev noj qab haus huv ntawm 

tib neeg thiab tsiaj txhu uas muaj feem tshwm sim. Nyob rau Lub 

Kaum Hlis 2022, APHIS tau nthuav dav kev soj ntsuam kab mob 

los tshawb xyuas qhov muaj SCV-2 hauv lwm cov mos lwj ntawm 

pab mos lwj, suav nrog rau cov mos lwj tso tshav puam, mos lwj 

elk, thiab mos lwj moose (muj). 

Teg dej num no yuav pab ua kom peb nkag siab tias seb cov mos 

lwj puas yuav tau ua tus tswv los sis “lub chaw ceev cia ntau hom 

kab mob,” uas txhais tau tias yog cov tsiaj uas tus vais lav tuaj 

yeem muaj sia nyob-nyob rau hauv hav zoov thiab muaj feem 

yuav dhau los ua ib hom kab mob tshiab. Dhau li ntawd lawm peb 

kuj tseem saib seb cov kab mob SCV-2 tshiab twg tab tom sib kis 

thiab muaj feem tshwm sim rau cov mos lwj, thiab cov hauv kev 

sib kis mob mus thiab los ntawm cov mos lwj, los sis seb puas 

muaj hauv kev tawm nyob rau hauv lwm cov mos lwj coob lawm. 

Dhau li ntawd lawm, teg dej num no pab rau APHIS thiab nws cov 

khub txhawm kom nkag siab zoo zog txog cov feem cuam tsis zoo 

ntawm SCV-2 rau hauv cov mos lwj coob thiab kev sib kis tus kab 

mob nyob rau hauv Tebchaws Meskas.

Adobe Stock

www.aphis.usda.gov/onehealth

Adobe Stock
APHIS tab tom yuav ua qhov kev kawm tshawb 

fawb no li cas? 

WS tab tom koom nrog cov koom haum tswj tsiaj qus ntawm Xeev 

thiab Pab Pawg Neeg thoob plaws lub teb chaws txhawm muaj 

zoo hwv los txheeb sau cov qauv los ntawm cov neeg tua mos lwj 

thiab/los sis cov mos lwj uas raug muab coj los ncua sij hawm kev 

tswj kev puas tsuaj ntawm tsiaj qus ntawm WS thiab xeev cov kev 

ua ub ua no txog kev tua tsiaj ntawm lub koom haum. Cov qauv 

muaj xws li cov pas nrws, tsis hais yuav nrws ntawm qhov ntswg 

los sis qhov ncauj, thiab tag nrho qhov kev txheeb sau ntshav rau 

hauv cov pas kuaj mob Nobuto. Tom qab ntawd, WS lub chaw 

kuaj kab mob yuav ntsuam sim cov pas nrws los ntawm qPCR 

rau qhov muaj ntawm SCV-2 RNA thiab cov pas kuaj mob Nobuto 

los ntawm kev kuaj qhov pov thaiv tau tus vais las rau roj ntshav 

tiv thaiv kab mob SCV-2 hloov. NVSL ua qhov kev kuaj lees paub 

txog ntawm qPCR-cov qauv tus pas nrws uas zoo. SCV-2 yog tus 

kab mob uas tuaj yeem tshaj tawm tau; APHIS tshaj tawm txog 

qhov xwm txheej uas tau lees paub xub thawj ntawm SCV-2 nyob 

rau hauv hom tshiab mus rau Koom Haum Ntiaj Teb txhawm rau 

Kev Noj Qab Haus Huv Ntawm Tsiaj Txhu (World Organization for 

Animal Health). 

Yuav muaj dab tsi ntxiv rau qhov kev kawm 

tshawb fawb no? 

Tom qab ua txoj hauj lwm no tiav lawm los sis ua tau li qhov tseem 

ceeb lawm, ces APHIS yuav qhia qhov xaus lus nyob rau peb lub vev 

xaib One Health.

APHIS tseem yuav koom tes txheeb sau cov qauv los ntawm 

cov mos lwj thoob plaws teb chaws yam tsis tu ncua los ntawm 

lub caij ntuj no 2023. WS vam tias yuav tau cov qauv zoo tshwm 

sim nyob rau ntau xyoo tom ntej, nrog rau qhov kev koom tes 

ua khub ntawm Xeev thiab Pab Pawg Neeg txhab ntxiv. Kev soj 

ntsuam thiab kev ntaus nqi yav tom ntej ntawm cov ntaub ntawv 

sau tseg yuav yog qhov tseem ceeb nyob rau hauv kev txiav txim 

siab seb qee cov hom kab mob tshiab puas nyob rau hauv cov 

mos lwj coob thiab txiav txim siab seb cov mos lwj nyob rau hauv 

Tebchaws Meskas puas nyob rau hauv lub chaw ceev cia ntau 

hom kab mob SCV-2. Txoj hauj lwm no yuav pab ua kom APHIS 

nkag siab zoo zog txog txoj kev sib kis tau SCV-2, thiab cov kev 

pheej hmoo muaj feem tshwm sim rau cov tib neeg, cov tsiaj yug, 

thiab cov tsiaj qus. 

Vim li cas APHIS ua qhov kev tshawb fawb no? 

Cov mos lwj muaj qhov cuam tshuam nrog cov tib neeg tas li, 

thiab tej khoom uas tib neeg tsim, xws li tib neeg cov dej siv seem. 

Huab cua ib puag ncig nyob hauv nroog-cov nroog me, qhov 

chaw uas cov mos lwj thiab tib neeg yuav nyob tau lom zem xauv 

npo, nws muaj feem yuav kis tau tus kab mob SCV-2 ntawm tib 

neeg mus rau mos lwj, tab txawm tias cov xwm txheej no tshwm 

sim tas li yam paub tsis txog los xij. Teg hauj lwm no muaj lub 

hom phiaj yuav los tsim lub peev xwm Hauv Teb Chaws los kuaj 

kab mob SCV-2 nyob rau hauv cov mos lwj los ntawm kev txhawb 

zog thiab cov qauv cai txog tus txheej txheem thiab cov kev lis 

hauj lwm rau kev txheeb sau tus qauv. 

Dhau li no lawm, cov mos lwj yog ib hom tsiaj tseem ceeb heev 

rau fab kev lag luam tshwj xeeb yog ib hom tsiaj rau tau mus yos 

tua nyob hauv Tebchaws Meskas. Kev yos tua tsiaj loj yog ib lub 

zog loj txhawb rau kev lag luam, khwv tau nyiaj ntau tshaj $60 

txhiab lab nyob rau txhua xyoo, uas feem ntau tau cuam tshuam 

rau lub zos thiab cov lag luam hauv cheeb tsam thoob plaws Hauv 

Tebchaws. Thaj tsam li 6 lab tus WTD raug tua nyob rau txhua lub 

xyoo los ntawm cov neeg yos hav zoov. Dhau ntawm kev lag luam 

thiab kev yos hav zoov lawm, kev so ua si uas cuam tshuam rau 

kev tua hom tsiaj qus loj muab ua qhov saib rau nqi rau fab kab lig 

kev cai thiab zej tsoom uas ntsuas tsis tau. 

Cov neeg puas tuaj yeem kis tau tus kab mob 

COVID-19 los ntawm tus mos lwj thiab lwm hom 

mos lwj? 

Peb tseem tab tom kawm paub txog SCV-2 nyob rau hauv cov 

tsiaj, tab sis tam sim no tsis muaj pov thawj tias cov tsiaj, uas suav 

nrog mos lwj, ua lub luag hauj lwm tseem ceeb hauv kev kis tus 

vais las mus rau cov tib neeg. Saib raws li cov ntaub ntawv uas 

muaj ciam txwv nyob rau tam sim no, cov kev pheej hmoo kis kab 

mob SCV-2 ntawm tsiaj mus rau cov neeg muaj tsawg. Yuav tsum 

muaj cov kev kawm tshawb fawb ntxiv txhawm kom nkag siab seb 

thiab seb lwm yam tsiaj puas tuaj yeem raug feem cuam tshuam 

los ntawm tus vais las uas ua rau muaj tus kab mob COVID-19 

thiab tej zaum cov tsiaj yuav kis tus kab mob. 

Cov mos lwj thiab lwm hom mos lwj kis tau tus 

vais las li cas? 

Peb tsis paub tias seb cov mos lwj puas kis tau SCV-2. Nws yog 

qhov muaj feem uas lawv tau phav raug los ntawm tib neeg, huab 

cua ib puag ncig, lwm tus mos lwj, los sis lwm hom tsiaj. Yuav tau 

tshawb fawb ntxiv ua kom nkag siab qhov teeb meem no. 

Cov chaw muaj ntaub ntawv

USDA APHIS | Cov Xwm Txheej ntawm SCV-2 hauv Cov Tsiaj nyob rau 

hauv Tebchaws Meskas 

USDA yog ib tus kws muab kev pab cuam, tus tswv hauj lwm, thiab 

tus pub rau qiv uas muab vaj huam sib luag. Tau Kho Dua Nyob Rau 

Lub Ib Hlis Ntuj 2023 | APHIS 11-55-014

Adobe Stock